Cena Severskej rady za literatúru pre deti a mládež

Cena Severskej rady za literatúru pre deti a mládež je každoročne udeľované ocenenie za dielo krásnej literatúry napísané v jednom zo škandinávskych jazykov alebo fínčine. Cenu vytvorila Severská rada v roku 2012 vďaka iniciatíve a na žiadosť Severskej rady ministrov. Prvýkrát bola udelená 30. októbra 2013.
Nový výherca ceny pre rok 2014 bude vyhlásený 29. októbra 2014 v Štokholme.

Udeľovanie ceny 

Udeľovanie ceny je výsledok mnohoročnej snahy Severskej rady ministrov o pozdvihnutie a posilnenie pozície literatúry pre deti a mládež v severských štátoch. Okrem tejto ceny udeľuje Severská rada každý rok aj cenu za literatúru, film, hudbu a životné prostredie.

Obsah ceny 

Všetky ceny Severskej rady sú sprevádzané finančnou odmenou vo výške 350 000 dánskych korún (cca 47 000 EUR).

Nominácie 

Nominovaných môže byť každoročne až 14 diel; vždy maximálne dve diela reprezentujúce Dánsko, Nórsko, Švédsko, Fínsko a Island a po jednom diele z autonómnych oblastí Ålandov, Grónska, Faerských ostrovov a územia Laponska. Diela najprv nominujú národné komisie, ktoré musia svojich kandidátov na cenu odoslať hlavnej komisií pred 1. decembrom. Diela z autonómnych oblastí sú nominované spisovateľskými organizáciami alebo inými zodpovedajúcimi inštanciami.

Hlavná hodnotiaca komisia pozostáva z 10 stabilných členov zastupujúcich severské štáty. V prípade, že je nominované aj dielo z jednej z autonómnych oblastí alebo Laponska, kooptuje komisia ďalších členov – zástupcov organizácie, ktorá dielo na cenu navrhla.

Nominovaní za rok 2013 

V roku 2013 bolo na cenu nominovaných 14 literárnych diel.

Dánsko
 Kim Fupz Aakeson a Eva Eriksson: Søndag
 Oscar K. a Dorte Karrebæk: Biblia Pauperum Nova

Nórsko
 Aina Basso: Inn i elden
 Inga H. Sætre: Fallteknikk

Švédsko
 Sara Lundberg: Vita streck och Öjvind
 Jessica Schiefauer: Pojkarna

Fínsko
 Minna Lindeberg a Linda Bondestam: Allan och Udo
 Seita Vuorela och Jani Ikonen: Karikko

Island
 Áslaug Jónsdóttir, Kalle Güettler, Rakel Helmsdal a Áslaug Jónsdóttir: Skrímslaerjur
 Birgitta Sif: Ólíver

Faerské ostrovy
 Marjun Syderbø Kjelnæs: Skriva í sandin

Grónsko
 Martin Appelt a Nuka K. Godtfredsen: Hermelinen

Ålandy
 Isela Valve: Joels färger

Laponsko
 Signe Iversen a Sissel Horndal: Mánugánda ja Heike

Nominovaní za rok 2014 

V roku 2014 bolo na cenu nominovaných 13 literárnych diel.

Dánsko
 Louis Jensen a Lilian Brøgger: Halli! Hallo!
 Hanne Kvist: To af alting

Nórsko
 Gro Dahle a Kaia Linnea Dahle Nyhus: Krigen
 Håkon Øvreås a Øyvind Torseter: Brune

Švédsko
 Eva Lindström: Olli och Mo
 Sofia Nordin: En sekund i taget

Fínsko
 Annika Sandelin a Karoliina Pertamo: Råttan Bettan och masken Baudelaire
 Ville Tietäväinen a Aino Tietäväinen: Vain pahaa unta

Island
 Andri Snær Magnason: Tímakistan
 Lani Yamamoto: Stína stórasæng

Faerské ostrovy
 Bárður Oskarsson: Flata kaninin

Grónsko
 Kathrine Rosing a Nina Spore Kreutzmann: Nasaq teqqialik piginnaanilik

Laponsko
 Máret Ánne Sara: Ilmmiid gaskkas

Hodnotiaca komisia 2014 

V roku 2014 sa komisia skladá z 23 členov.

Sekretariát komisie je Severský dom v Reykjavíku.

Nositelia ceny

Zdroje

Externé odkazy 
 Severská rada
 Severský dom v Reykjavíku

Ceny za literatúru